Document ID: 31994R1323

KOMISSION ASETUS (EY) N:o 1323/94,
annettu 8 päivänä kesäkuuta 1994,
tiettyjen interventioelinten hallussa olevan naudanlihan myynnistä asetuksessa (ETY) N:o 2539/84 määriteltyä menettelyä noudattaen sekä asetusten (EY) N:o 220/94 ja (EY) N:o 599/94 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1096/94(2), ja erityisesti sen 7 artiklan 3 kohdan,
sekä katsoo, että
interventioelinten hallussa olevan jäädytetyn naudanlihan eräitä myyntejä koskevista yksityiskohtaisista erityissäännöistä 5 päivänä syyskuuta 1984 annetussa komission asetuksessa (ETY) N:o 2539/84(3), sellaisena kuin se on viimeksi muutettuna asetuksella (ETY) N:o 1759/93(4), säädetään mahdollisuudesta soveltaa kaksivaiheista menettelyä myytäessä interventiovarastoista lähtöisin olevaa naudanlihaa,
interventiotoimenpiteiden soveltamisesta naudanliha-alalla on ollut seurauksena suurten varastojen syntyminen useisiin jäsenvaltioihin; varastoinnin liiallisen pitkittymisen estämiseksi olisi osa näistä varastoista saatettava myyntiin asetuksen (ETY) N:o 2539/84 mukaisesti,
sääntöjen mukaisen ja yhdenmukaisen tarjouskilpailumenettelyn varmistamiseksi olisi toteutettava muita toimenpiteitä asetuksessa (ETY) N:o 2173/79(5), sellaisena kuin se on viimeksi muutettuna asetuksella (ETY) N:o 1759/93, vahvistettujen lisäksi,
komission asetukset (EY) N:o 220/94(6) ja (EY) N:o 599/94(7) olisi kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Myydään arviolta:
- 3 000 tonnia Yhdistyneen kuningaskunnan interventioelimen hallussa olevaa luuttomaksi leikattua naudanlihaa,
- 1 500 tonnia Italian interventioelimen hallussa olevaa luuttomaksi leikattua naudanlihaa,
- 850 tonnia Tanskan interventioelimen hallussa olevaa luuttomaksi leikattua naudanlihaa,
- 4 000 tonnia Irlannin interventioelimen hallussa olevaa luuttomaksi leikattua naudanlihaa,
- 500 tonnia Ranskan interventioelimen hallussa olevaa luuttomaksi leikattua naudanlihaa.
Määriä koskevat yksityiskohtaiset tiedot esitetään liitteessä I.
2 Edellä 1 kohdassa tarkoitetut tuotteet on myytävä asetuksen (ETY) N:o 2539/84 säännösten sekä tämän asetuksen säännösten mukaisesti.
2 artikla
1. Asetuksen (ETY) N:o 2539/84 3 artiklan 1 kohdassa tarkoitetut vähimmäislaadut ja -hinnat ilmoitetaan liitteessä I.
2. Ainoastaan asianomaisille interventioelimille viimeistään 21 päivänä kesäkuuta 1994 kello 12 saapuneet tarjoukset otetaan huomioon.
3. Henkilöiden, joita asia koskee, on mahdollista saada tietoa tuotteiden määristä ja varastointipaikoista liitteessä II ilmoitetuista osoitteista.
4. Poiketen siitä, mitä asetuksen (ETY) N:o 2173/79 8 artiklan 1 kohdassa säädetään, tarjous on jätettävä asianomaiselle interventioelimelle suljetussa kirjekuoressa, johon on merkitty kyseistä asetusta koskeva viite. Interventioelin ei saa avata suljettua kirjekuorta ennen 2 kohdassa mainitun tarjouskilpailun toteuttamista.
3 artikla
Asetuksen (ETY) N:o 2539/84 5 artiklan 1 kohdassa säädetyn vakuuden määräksi vahvistetaan 30 ecua 100 kilogrammaa kohti.
4 artikla
Kumotaan asetukset (EY) N:o 220/94 ja (EY) N:o 599/94.
5 artikla
Tämä asetus tulee voimaan 21 päivänä kesäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä kesäkuuta 1994.

Labels: 3
11
17